Tõustandard    PÄRITOLU: Šveits    KASUTUS: : karjasaate-, karja-, valve-, kodu- ja õuekoer. Tänapäeval ka mitmekülgne töö- ja  perekoer.    FCI KLASSIFIKATSIOON:  Rühm 2  Pinšerid ja šnautserid, molossid ja šveitsi alpi karjakoerad.  Alarühm 3  Šveitsi alpi karjakoerad.  Töökatseteta      ÜLDMULJE :  Kolmevärviline, keskmise suurusega, peaaegu ruudukujulise kehaehitusega, igas mõttes harmoonilises  tasakaalus, lihaseline, nutika näoilmega koer.    OLULISED PROPORTSIOONID :  Turjakõrguse ja kerepikkuse suhe = 9 : 10, pigem jässakam kui pikk.  Koonu- ja  laubapikkuse suhe = 4 : 5.    KÄITUMINE/ISELOOM :  Elav, temperamentne, enesekindel ja kartmatu. Veidi umbusklik võõraste suhtes; äraostmatu valvur;  rõõmsameelne, õppimisvõimeline.    PEA :  Kere suhtes harmoonilise suurusega, veidi kiilukujuline.  PEAPIIRKOND  Koljuosa : suhteliselt lame, kõige laiem kõrvade vahelt ja aheneb koonu suunas ühtlaselt. Kuklakühm vaid väga vähemärgatav. Mõõdukalt väljendunud otsmikuvagu.  Üleminek laubalt koonule : mõõdukalt  väljendunud.    NÄOPIIRKOND  Ninapeegel : mustadel koertel on see must, havannapruunidel koertel : pruun (võimalikult tume)  Koon : keskmise tugevusega, tasaselt ahenev, kuid mitte terav, tugeva alalõuaga. Ninaselg on sirge.  Mokad : kuivad ja liibuvad, mustadel koertel musta, havannapruunidel koertel pruuni (võimalikult tumeda)  pigmendiga. Suunurk ei ole nähtaval.  Lõuad / Hambad : tugev, täiskomplektne ja korrapärane käärhambumus; lubatav on otsehambumus. Lubatav on  üks  (1) puuduv või üks topelt P1 (esimene eespurihammas) ning M3 (kolmas purihammas) puudumine.  Põsed : vaid väga vaevumärgatavad.  Silmad : suhteliselt väikesed, mandlikujulised, mitte väljapungituvad, nina suunas veidi viltuse asetusega. Elav ilme.  Värv : mustadel koertel tumepruunid, pruunid havannapruunidel koertel heledamad pruunid, kuid võimalikult tumedad  Silmalaud : hästi liibuvad, mustadel koertel musta, havannapruunidel koertel pruuni (võimalikult tumeda)  pigmendiga.  Kõrvad : suhteliselt kõrge ja laia asetusega, rippuvad, rahulikus olekus liibuvad lamedalt põskedele;  kolmnurksed, tipust veidi ümardunud. Erutuse korral tõusevad tüvest üles ja pöörduvad ettesuunas nii, et pea koos kõrvadega omandab eest- ja pealtvaates silmatorkavalt kolmnurkse silueti.  KAEL :  Üsna lühike, tugev, kuiv.    KERE :  Tugev, kompaktne  Selg : suhteliselt pikk, tugev ja sirge.  Nimmepartii : lühike ja hästi lihaseline.  Laudjas : suhteliselt  lühike, sujuvalt seljajoone jätkuna kulgev.  Rind: lai, sügav, küünarnukkideni ulatuv, markantse eesrinnaga.  Rinnakuluu ulatub piisavalt pikalt taha. Rinnakorv on ümar-ovaalse läbilõikega.  Alajoon ja kõht : vaid veidi ülestõmbunud.    SABA:  Kõrge asetusega, tugev, keskmise pikkusega, kaetud tiheda karvaga, karv alapoolel veidi pikem; liikumisel  keerdub laudjale tihedaks rõngaks ja hoidub külje suunas või keskjoonel. Lubatud on ka erinevates asendites  allalastud saba.    JÄSEMED :  Tugevad, kuiva luustikuga.  ESIJÄSEMED  Üldmulje : hästi lihaselised, eestvaates sirge ja paralleelne, mitte liiga kitsas seis.  Õlad : labaluud on pikad ja viltuse asetusega  Õlavarred : labaluudega sama pikad või ainult veidi lühemad. Mitte liiga nüri õlaliigese nurk.  Küünarnukid : liibuvad tihedalt.  Küünarvarred : sirged, kuivad  Kämblad : Eestvaates näivad sirgjooneliselt küünarvarre  pikendusena; külgvaates vaid kerge nurga all.  TAGAJÄSEMED  Üldmulje : hästi lihaselised, tagantvaates sirge, mitte liiga kitsas seis. Tõule on tüüpilised taganurgad, mis mõjuvad suhteliselt "jäikadena".  Reied : suhteliselt pikad, moodustavad koos puusaluudega (puusa-reieliiges) suhteliselt vähese nurga.  Põlveliiges : suhteliselt avatud nurgaga.  Sääred : reitega ligilähedaselt sama pikkusega või veidi lühemad. Kuivad ja hästi lihaselised.  Kannaliigesed : suhteliselt kõrgel asetsevad.  Pöiad : püstised ja paralleelse  seisuga, veidi pikemad kämmaldest, mitte sisse- ega väljapoole pööratud.  Lisavarbad peavad olema eemaldatud, välja arvatud nendes maades, millistes on lisavarvaste operatiivne  eemaldamine seadustega keelatud.    KÄPAD :  lühikesed, võlvunud ja tihedalt suletud varvastega ning tugevate käpapadjanditega.    LIIKUMINE :  Tugev tõuge, ulatuslik esisamm. Traavil liiguvad eest- ja tagantvaates jalad samal sirgjoonel.    KARVKATE :  KARV : kahekihiline,  tihe ja liibuv. Kattekarv on tihe ja läikiv. Aluskarv tihe, must, pruun või hall; soovimatu on aluskarva läbikasv. Ainult veidi laines karv turjal ja seljal on lubatud, kuid ebasoovitav.    KARVA VÄRVUS :  Must või havannapruun põhivärv koos võimalikult sümmeetriliste pruunikaspunaste ja valgete märgistega.  Väikesed pruunikaspunased märgised (laigud) silmade kohal. Pruunikaspunased märgised põskedel, rinnal (vasakul ja paremal õlaliigese piirkonnas) ja jalgadel, kusjuures pruunikaspunane  jääb alati musta või  havannapruuni ja valge vahele.  Valged märgised :  - hästi selge valge lauk, mis kulgeb laubalt katkematult ninaseljale ning ümbritseb koonu osaliselt või täielikult.  - valge, mis kulgeb katkematult lõuast üle kurgu rinnale.  - valge kõigil neljal käpal.  - valge sabatipp.  - lubatud on valge kuklalaik või osaline kaelus.  - läbiv kitsas valge kaelavõru on küll lubatud, kuid ebasoovitav.    SUURUS JA KEHAKAAL :  Turjakõrgus :  Isased : 52 - 56 cm,  Emased : 50 - 54 cm.  Lubatavuse piirid on pluss-miinus 2 cm.